H άδεια μιας εικόνας είναι ουσιαστικά μια δήλωση που καθορίζει τους όρους χρήσης της εικόνας (ή, γενικότερα, των λημμάτων και του περιεχομένου της Βικιπαίδειας). Έτσι, η άδεια GFDL ορίζει ότι το περιεχόμενο διατίθεται ελεύθερα αρκεί να αναφέρεται τα ονόματα των δημιουργών και το περιεχόμενο να μένει κάτω από την ίδια άδεια. Η άδεια Creative Commons προσφέρει περισσότερες επιλογές, όπως διακίνηση με ή χωρίς την αναφορά των ονομάτων των δημιουργών, τη διατήρηση ή μη του περιεχομένου κάτω από την ίδια άδεια. Μια πινακίδα πνευματικών δικαιωμάτων είναι ουσιαστικά ένα πρότυπο (βλ. παρακάτω), ένα σύντομο κείμενο που μπαίνει στη σελίδα της εικόνας και ειδοποιεί για το καθεστώς των πνευματικών δικαιωμάτων της εικόνας και τους όρους χρήσης της.